ऊंट उत्सव पर अनदेखी, असमंजस की धुंध
साल-दर-सालभव्य बनाने और दुनियाभर के सैलानियों को जोड़ने का उद्देश्य लेकर शुरू किया गया बीकानेर का अन्तरराष्ट्रीय ऊंट उत्सव खानापूर्ति बनता जा रहा है। हालात यह है कि इस वर्ष नौ दस जनवरी को होने वाले इस फेस्टिवल की अब तक जगह भी अधिकृत तौर पर घोषित नहीं हुई है।
हालांकि पर्यटन विभाग लगभग तय कर चुका है कि समारोह इस बार डॉ. करणीसिंह स्टेडियम के बजाय शार्दूल क्लब मैदान में होगा। इसका प्रस्ताव भी मुख्यालय को भिजवा दिया लेकिन अभी मंजूरी का पत्र नहीं मिला है। ऐसे में जिस ऊंट उत्सव का प्रचार लगभग छह माह पूर्व शुरू हो जाता है उसका स्थान पर असमंजस के कारण अभी तक आमंत्रण पत्र, ब्रोशर, पैम्फलेट बैनर तक भी नहीं छपे है। हालांकि पर्यटन विभाग में उत्सव के शुभारंभ पर होने वाली शोभायात्रा का रूट तय किया है लेकिन जब तक स्थान तय नहीं हो जाता तो यह रूट भी फाइनल नहीं माना जा सकता।
पर्यटक कम आने की
संभावना
इसबार ऊंट उत्सव में पर्यटकों के आने की संभावना कम है। इसके दो मुख्य कारण है। पिछले दो वर्ष से ऊंट उत्सव 15 जनवरी के बाद हो रहा है लेकिन 2012 के बाद इस बार फिर यह उत्सव पहले किया जा रहा है। साथ ही अब तक इसके स्थान पर भी असमंजस की स्थिति बनी हुई है। उत्सव के दस दिन पहले भी इसका पर्याप्त प्रचार-प्रसार नहीं हो रहा है।
ऊंट उत्सव के प्रस्तावित स्थल शार्दुल क्लब को मानते हुए पर्यटन विभाग ने शोभायात्रा का रूट रूट तय किया है। जूनागढ़ से निकलने वाली शोभायात्रा कोष कार्यालय, अभिलेखागार, दुर्गादास सर्किल होते हुए शार्दुल क्लब मैदान पहुंचेगी।
^ऊंट उत्सव का आयोजन शार्दुल क्लब मैदान में करवाने के लिए राज्य सरकार को प्रस्ताव भेजे हुए है। विभागीय स्तर पर तैयारियां की जा रही है। अजयशर्मा, सहायक निदेशक, पर्यटन विभाग
hin_Deva hin_Deva hin_Deva hin_Deva mag_Deva hin_Deva hin_Deva hin_Deva